คณะพยาบาลศาสตร์ มหาวิทยาลัยสวนดุสิต

คณะพยาบาลศาสตร์ มหาวิทยาลัยสวนดุสิต (Faculty of Nursing, Suan Dusit University) เป็น คณะวิชา สังกัดมหาวิทยาลัยสวนดุสิต ขั้นตอนการก่อตั้ง ใช้ระยะเวลาประมาณ 1 ปีเศษ เดือนตุลาคม 2548 มหาวิทยาลัยเชิญ อดีต ผ.อ. วิทยาลัยพยาบาลเกื้อการุณย์ (ดร.เบ็ญจา เตากล่ำ) เป็นผู้อำนวยการโครงการจัดตั้งคณะพยาบาลศาสตร์ เดือนธันวาคม 2548 มหาวิทยาลัยเชิญ รศ.ดร. ทัศนา บุญทอง เป็นที่ปรึกษาและเป็นประธานกรรมการร่างโครงการจัดตั้งคณะพยาบาลศาสตร์และจัดทำหลักสูตรฯ และเชิญผู้ทรงคุณวุฒิด้านต่างๆ

**สัญลักษณ์ประจำคณะ**
 สีประจำคณะ คือ สีแดง เป็นสีที่มีพลัง มีความกระฉับกระเฉง ความทะเยอทะยาน ความรัก หมายถึง นักศึกษาพยาบาลและบัณฑิตพยาบาลจากมหาวิทยาลัยสวนดุสิต ที่มีทั้งพลังกายพลังใจในการให้การพยาบาลผู้ป่วยด้วยความโอบอ้อมอารีย์, มีความกระฉับกระเฉง กระตือรือร้นที่จะเรียนรู้วิทยาการใหม่ๆ เพื่อพัฒนาตนเองและวิชาชีพอยู่เสมอ, มีความรักและเคารพต่อ รุ่นพี่ รุ่นน้อง อาจารย์ สถาบันการศึกษา การเรียนการทำงาน- ดอกไม้ประจำคณะ คือ ดอกพุดน้ำบุษย์

**หลักสูตร**

**การรับรองสถาบัน**
คณะพยาบาลศาสตร์ มหาวิทยาลัยสวนดุสิต ได้รับการรับรองจาก สภาการพยาบาล  3 ปี หลังจากบัณทิตรุ่นแรกจบการศึกษา เมื่อปี 2554 โดยสถาการพยาบาลได้รับรอง
ตั้งแต่ ปีการศึกษา 2554-2556 (ข้อมูล ณ วันที่ 7 มิถุนายน 2556:สภาการพยาบาล)  เมื่อครบ 3 ปีแล้ว สภาการพยาบาลมีการตรวจเยี่ยมสถาบัน เห็นชอบให้รับรองสถาบัน
3 ปี ตั้งแต่ปีการศึกษา  2557-2559 (ข้อมูล ณ วันที่ 13 กุมภาพันธ์ 2558), สภาการพยาบาลมีการตรวจเยี่ยมสถาบัน เห็นชอบให้รับรองสถาบัน
5 ปี ตั้งแต่ปีการศึกษา  2560-2564 (ข้อมูล ณ วันที่ 15 มิถุนายน 2561:สภาการพยาบาล)

**ทำเนียบคณบดี คณะพยาบาลศาสตร์ มหาวิทยาลัยสวนดุสิต**

**การรับบุคคลเข้าศึกษาในหลักสูตร**
 เริ่มเปิดสอน ภาคเรียนที่ 1 ปีการศึกษา 2550- การรับนักศึกษา รับนักเรียนที่จบมัธยมศึกษาตอนปลายหรือเทียบเท่า สายวิทยาศาสตร์-คณิตศาสตร์ โดยมีระบบรับตรง และระบบ Admission ซึ่งเป็นมหาวิทยาลัยราชภัฏแห่งแรกที่เปิดรับนักศึกษาหลักสูตรพยาบาลศาสตรบัณฑิต ผ่านระบบ Admission และในปีการศึกษา 2558 ได้รับความนิยมจากผู้สมัครรับเลือกเพื่อเข้าศึกษาเป็นอันดับ 4 ของประเทศ ผ่านระบบ Admission

**กิจกรรมภายในคณะ**
 พิธีไหว้ครู  จัดขึ้นในทุกปีของเดือนมิถุนายน เพื่อให้นักศึกษาพยาบาลรำลึกถึงพระคุณครู ที่ได้มอบความรู้ อบรมสั่งสอน ก่อเกิดปัญญาและเป็นคนดีของสังคม- พิธีมอบหมวกวิชาชีพและพิธีเดินเทียนจัดขึ้นในทุกปีของเดือนมิถุนายน ให้แก่นักศึกษาพยาบาลชั้นปีที่ 2 ก่อนขึ้นฝึกปฏิบัติงานจริงบนหอผู้ป่วย เพื่อตระหนักถึงหน้าที่การพยาบาล- กิจกรรมวันขึ้นปีใหม่ ในเดือนมกราคมของทุกปี ทางคณะได้มีการจัดงานวันขึ้นปีใหม่ ช่วงเช้ามีการทำบุญตักบาตร ช่วงบ่ายจัดกิจกรรมนันทนาการต่าง ๆ เช่น เล่นเกม ภายในงานเน้นความสนุกสนาน บันเทิง เพื่อให้นักศึกษาทุกชั้นปี ผ่อนคลายและมีความสุข- กีฬาระหว่างคณะ จัดขึ้นครั้งแรกเมื่อวันที่ 23 กันยายน 2553 โดยคณะที่เข้าร่วมกิจกรรมกีฬาในครั้งนี้มี 2 คณะคือ คณะครุศาสตร์ และ คณะพยาบาลศาสตร์ ประเภทกีฬาที่ใช้ในการแข่งขันมีทั้งกีฬาสากลและกีฬาพื้นบ้าน วัตถุประสงค์ของการจัดกิจกรรมมุ่งเน้น เสริมสร้างความสัมพันธ์ระหว่างคณะ และสุขภาพอนามัยที่แข็งแรงของนักศึกษา- กีฬาสถาบันพยาบาลแห่งประเทศไทย เกิดขึ้นจากการสร้างเครือข่ายของสถาบันพยาบาลในเขตกรุงเทพมหานครและปริมณฑลที่ได้ร่วมกันจัดงานวันกีฬาสถาบันพยาบาลจนเป็นประเพณี โดยจะจัดทุกๆ 2 ปี โดยคณะพยาบาลศาสตร์ มหาวิทยาลัยสวนดุสิต ได้เข้าร่วมกีฬาสถาบันพยาบาลแห่งประเทศไทยเมื่อปี 2554

**อ้างอิง**
 ประวัติคณะพยาบาลศาสตร์ มหาวิทยาลัยสวนดุสิต date=2019-12-19 - รายชื่อสถาบันการศึกษาที่เปิดสอนหลักสูตรพยาบาลศาสตรบัณฑิตในประเทศไทย ที่มีผู้สำเร็จการศึกษาแล้ว:สภาการพยาบาล
หมวดหมู่:คณะพยาบาลศาสตร์ในประเทศไทย
หมวดหมู่:มหาวิทยาลัยสวนดุสิต